...........................................................................................................................................

MINISTARSTVO ZA OBRAZOVANJE, NAUKU, KULTURU I SPORT

Na osnovu člana 14. stav 1. Zakona o kantonalnim ministarstvima i drugim tijelima uprave, (“Službene novine Zeničko-dobojskog kantona” broj : 15/04.,i 06/07.), a u vezi sa članovima 21. Zakona o osnovnoj školi i 23. Zakona o srednjoj školi, (“Službene novine Zeničko-dobojskog kantona” broj : 05/04., i 20/07.), ministrica Ministarstva za obrazovanje, nauku, kulturu i sport donosi :

**PRAVILNIK**

**o formiranju i radu školskih odbora**

**Član 1.**

Ovaj Pravilnik uređuje pitanja formiranja i rada školskih odbora i predstavlja opći okvir za uređivanje ove materije, a primjenjivat će se u svim osnovnim i srednjim školama kao javnim ustanovama u državnoj svojini na području Zeničko-dobojskog kantona.

**Član 2**.

Opće funkcioniranje Školskog odbora određivat će politiku škole, pratiti primjenu politike i osiguravati da se školski izvori koriste efikasno. Školski odbori će imati i sljedeće funkcije:

donositi godišnji program rada i usvajati izvještaje o njegovoj primjeni, pratiti i usmjeravati cjelokupni rad škole, odlučivati o korištenju raspoloživih sredstava škole u skladu sa zakonom, donosi odluke o raspisivanju konkursa za izbor nastavnika i stručnih saradnika i vrši izbor, imenovati direktora, pratiti opći uspjeh učenika i preduzimati mjere na poboljšanju radnih uvjeta u školi i nastavi, donositi opće propise i druga akta za školu, pratiti i kontrolirati sve aktivnosti predviđene zakonom i dokumentima koji se tiču osnivanja

škole, uspostavljati procedure kroz koje učenici i osoblje mogu ostvariti komunikaciju i obavljati sve druge funkcije škole prema zakonu.

**I. Imenovanje školskih odbora**

**Član 3.**

Školski odbor će imati pet (5) članova.

Dva člana školskog odbora biraju se iz reda nastavnika, stručnih saradnika i osoblja škole na prijedlog nastavničkog vijeća, jedan iz reda roditelja, odnosno staratelja učenika škole na prijedlog vijeća roditelja, jedan iz reda lokalne zajednice, a jednog bira Vlada Kantona.

Sastav Školskog odbora će odražavati nacionalnu strukturu učenika i roditelja, školskog osoblja i lokalne zajednice, onako kako ona u datom trenutku izgleda, a u principu prema popisu stanovništva u BiH 1991. godine.

Promjene u sastavu Školskog odbora, ukoliko je potrebno, bit će napravljene u skladu sa nacionalnom strukturom populacije učenika povećavanjem ili zamjenom broja članova Školskog odbora, u okviru ograničenja naznačenih u postojećim zakonima.

U svim javnim osnovnim i srednjim školama u Bosni i Hercegovini u kojima je procenat populacije učenika i nastavnika povratnika / domicilne manjine jednak ili veći

od 10% ukupne školske populacije najmanje jedan dodatni član će, u skladu sa zakonskim mogućnostima, biti uključen u sastav postojećeg Školskog odbora, u cilju osiguranja zastupljenosti predstavnika povratničke / domicilne manjinske populacije.

U slučaju da zakoni ne omogućavaju imenovanje dodatnih članova (člana) Školskog odbora, osnovna ili srednja škola će morati zamijeniti postojeće članove (člana) Školskog odbora predstavnicima (predstavnikom) povratničke / domicilne manjinske populacije.

**Član 4.**

Članovi Školskog odbora će se birati na period od četiri (4) godine.

Nakon isteka mandata člana Školskog odbora isti može biti ponovo izabran.

**Član 5.**

Vijeće roditelja i Nastavničko vijeće, će javnim ili tajnim glasanjem predložiti svoje predstavnike u Školskom odboru na početku školske godine, odnosno u vrijeme

konstituiranja Školskog odbora.

Detalji vezani za proceduru imenovanja članova Odbora koje vrše ovi organi, kao i načina glasanja, biti će preciznije regulirani Pravilima škole.

Imenovanje predstavnika Školskog odbora iz reda osnivača-predsjednika i lokalne zajednice, obavit će se putem javnog oglasa u skladu sa Zakonom o ministarskim, vladinim i ostalim imenovanjima u Federaciji Bosne i Hercegovine.

**Član 6**.

Predsjednika i članove školskog odbora imenuje i razrješava osnivač.

Ukoliko je škola u državnoj svojini, prava i obaveze osnivača vrši Vlada Kantona.

Konačno imenovanje članova školskog odbora iz reda nastavnika, stručnih saradnika i osoblja škole, odnosno iz reda roditelja, će biti obavljeno u skladu sa obavezujućom odlukom organa navedenih u članu 5.

**Član 7.**

Za člana Školskog odbora neće biti izabrana osoba koja:

1. je direktor ili pomoćnik direktora javne osnovne ili srednje škole u kojoj Školski odbor djeluje,
2. je u bilo kakvoj rodbinskoj vezi do drugog stepena sa bilo kojim članom Školskog odbora,
3. ima kriminalni sudski dosije bilo koje vrste,
4. d) je zaposlena na drugoj izabranoj poziciji koja može utjecati na eventualni sukob interesa.

**Član 8.**

Imenovanje članova Školskog odbora bit će okončano u roku od najmanje petnaest (15) dana prije isteka mandata članova Školskog odbora.

Školski odbor će pokrenuti inicijativu za imenovanje novih članova Odbora najmanje trideset (30) dana prije isteka mandata njegovih članova.

**Član 9.**

Članstvo u Školskom odboru može biti poništeno u sljedećim slučajevima:

1. član Školskog odbora podnese zahtjev za prekid učešća u radu Odbora,
2. ukoliko se radi o nastavniku, odnosno stručnom saradniku ili drugom zaposleniku u slučaju prestanka radnog odnosa,
3. ukoliko se radi o roditelju, u slučaju da njegovo/ njeno dijete prestane pohađati predmetnu osnovnu ili srednju školu,
4. Vijeće roditelja, Nastavničko vijeće, lokalna zajednica ili osnivač, u zavisnosti od reda iz kojeg je predstavnik imenovan, odluči okončati članstvo tog člana u Školskom odboru,
5. Školski odbor procijeni, (većinskim glasanjem), da član Školskog odbora nije u stanju obavljati svoje dužnosti, ili nije aktivan u svom radu.

U slučaju da član Školskog odbora dâ otkaz ili napusti članstvo prije isteka mandata, Školski odbor je odgovoran za pokretanje procedure prema osnivaču za imenovanje adekvatne zamjene.

U slučaju isteka mandata Školskog odbora, imenovanje novih članova vršit će se u skladu sa članom 5.

U slučaju da Školski odbor ne postupa u skladu sa zakonom, a naročito ako Školski odbor ne izvrši imenovanje direktora u skladu sa zakonom, osnivač će pokrenuti proceduru za razrješenje Školskog odbora.

**Član 10.**

Članovi Školskog odbora će svoje dužnosti obavljati na dobrovoljnoj osnovi i bez bilo kog vida nadoknade.

**II. Opći metod rada školskih odbora**

**Član 11.**

Sve odluke Školskog odbora donose se na sastancima Školskog odbora.

Školski odbor može donijeti odluku samo u slučaju da je većina članova Školskog odbora prisutna na sastanku, a odluka Školskog odbora će biti proglašena konačnom samo ako je većina članova Školskog odbora glasala u korist odluke.

Članovi Školskog odbora mogu djelovati samo kao kolektivni organ i nemaju nadležnost za donošenje odluka van sastanaka Školskog odbora.

Rasprave i odluke Školskog odbora se odvijaju i donose na javan način, transparentno objavljuju na oglasnoj ploči škole, osim ako Školski odbor, u izuzetnim slučajevima

postojanja opravdane potrebe zaštite privatnosti trećih lica, ne donese drugačiju odluku.

Član Školskog odbora koji se ne slaže sa odlukom tog organa može, na zapisnik, utvrditi da se on ili ona ne slaže sa konačnom odlukom Školskog odbora.

**Član 12.**

Prvi sastanak Školskog odbora zakazuje direktor škole.

Ostale sastanke Školskog odbora zakazuje predsjednik Školskog odbora, a u slučajevima kada je predsjednik Školskog odbora odsutan, sastanke zakazuje član Školskog odbora kojeg je imenovao predsjednik, odnosno zamjenik predsjednika kojeg imenuje Školski odbor na svojoj

konstituirajućoj sjednici.

Predsjednik Školskog odbora će zakazati sastanak Školskog odbora na zahtjev:

1. najmanje jedne trećine članova Školskog odbora,
2. direktora škole,
3. drugih zainteresiranih struktura.

**Član 13.**

Predsjednik Školskog odbora predlaže dnevni red za sastanak Školskog odbora u konsultaciji sa direktorom škole, a konačan dnevni red utvrđuje Školski odbor.

Prije sastanka Školskog odbora, članove Školskog odbora će njegov predsjednik, u pisanoj formi, obavijestiti o predloženom dnevnom redu, datumu, vremenu i mjestu održavanja sastanka Školskog odbora.

U hitnim slučajevima, sastanci Školskog odbora mogu biti zakazani putem telefona, elektronske pošte ili na neki drugi adekvatan način.

Kada je to moguće, članovi Školskog odbora će primiti relevantan pisani materijal u vezi sa pitanjem o kojem će se raspravljati na sljedećem sastanku Školskog odbora.

Zakazani datumi sastanaka školskih odbora će biti postavljeni na oglasnoj tabli u školi sa predloženim dnevnim redom.

**Član 14**.

Prisustvo sjednicama Školskog odbora bit će obavezno za direktora škole i bilo koju drugu osobu čije prisustvo sastanku zahtijeva Školski odbor – u slučajevima kada se traži njihovo stručno mišljenje ili ako moraju da daju dodatno objašnjenje za određeno pitanje.

Poziv za prisustvo sjednicama Školskog odbora sa predloženim dnevnim redom, biti će dostavljen i sindikalnom povjereniku te škole.

**Član 15.**

Na svakom sastanku Školskog odbora vodit će se zapisnik.

Zapisnici iz prethodnog stava će sadržavati imena članova Školskog odbora koji su prisustvovali sastanku, pitanja o kojima se raspravljalo tokom sastanka Školskog

odbora, kao i sve odluke Školskog odbora.

Zapisnike će potpisivati predsjednik Školskog odbora, kao i lice koje vodi zapisnik.

Izvodi iz zapisnika kao i zaključci i odluke sa sastanaka Školskog odbora bit će postavljeni na oglasnoj tabli u školi, najkasnije sedam dana od dana održavanja sjednice.

**Član 16.**

Članovi Školskog odbora će prisustvovati obukamaedukacijama koje mogu biti organizirane u školi, a u vezi sa primjenom važećih zakona i propisa u školi, te administrativno-finansijskim upravljanjem u školi.

**Član 17.**

Druga pitanja koja nisu regulirana ovim Pravilnikom, a koja se odnose na aktivnosti Školskog odbora, bit će regulirana Poslovnikom o radu Školskog odbora.

**Član 18.**

**Stupanjem na snagu ovog pravilnika, prestaje sa važenjem Pravilnik o formiranju i radu školskih odbora, („Službene novine Zeničko-dobojskog kantona” broj:**

**14/04 i 02/05).**

**Član 19.**

Ovaj Pravilnik će stupiti na snagu danom donošenja i objavit će se u “Službenim novinama Zeničko-dobojskog kantona”.

Broj: 10-38-2315/08. MINISTRICA

Datum, 23.01.2008. godine

Zenica Zdenka Merdžan, s.r.

..................................................................................................................................................................................